ফার্সি লিপি
পারসিক-আরবি লিপিতে বাক্যগুলো একত্রিতভাবে লেকা হয়। অধিকাংশ ক্ষেত্রেই প্রতিটি অক্ষর একে অপরের সাথে যুক্ত থাকে। কম্পিউটারে লেখার ক্ষেত্রেও এই বৈশিষ্ঠটি অক্ষুন্ন রাখা হয়েছে। যার ফলে কম্পিউটারে যখন পারসিক-আরবি লিপিতে কিছু লেখা হয় তখন অক্ষরগুলো একে অপরের সাথে যুক্ত হয়ে লেখা হতে থাকে। অসম্পৃক্তভাবে লেখাগুলো সাধারণত গ্রহণ করা হয় না। পারসিক-আরবি লিপি এবং আরবি লিপিতে শব্দগুলো লেখা হয় ডান থেকে বাম দিকে এবং নম্বরগুলো লেখা হয়ে থাকে বাম থেকে ডান দিকে।
মালয়ালম লিপি
আর্থার কোক বার্নেলের মতে, গ্রন্থ বর্ণমালার একটি ধরণ, যা আসলে চোল সাম্রাজ্যে ব্যবহৃত হত, ৮ম বা ৯ম শতাব্দীর মধ্যে ভারতের দক্ষিণ-পশ্চিম উপকূলে আমদানি করা হয়েছিল, যা সময়ের সাথে সাথে পরিবর্তিত করা হয়েছিল এই বিচ্ছিন্ন জায়গায়, যেখানে পূর্ব উপকূলের সাথে যোগাযোগ অতি-সীমিত ছিল। এটি পরে টিগালারি-মালয়ালম লিপিতে উদ্ভূত হল যা ব্যবহার করা হত মালয়ালী, হাভ্যাকা ব্রাহ্মণ ও টুলু ব্রাহ্মণদের দ্বারা, কিন্তু আসলে শুধু সংস্কৃত লিখতেই এটি ব্যবহৃত হত। এই লিপি দুইটি লিপিতে বিভাজিত হয়ে গেল: টিগালারি এবং মালয়ালম। মালয়ালম লিপিকে সম্প্রসারিত ও পরিবর্তিত করা হয়েছিল স্বদেশীয় ভাষা মালয়ালম লিখতে, কিন্তু টিগালারি শুধু সংস্কৃত লেখার জন্যই ব্যবহার করা হতে থাকল। মালাবারে এই লিপিকে বলা হত 'আর্য-এলেত্তু' (ആര്യ എഴുത്ത്), অর্থাৎ আর্য লিখন (সংস্কৃত একটি ইন্দো-আর্য ভাষা কিন্তু মালয়ালম একটি দ্রাবিড় ভাষা)।